ปริญญา เทวานฤมิตรกุล - วิกิพีเดีย

# ปริญญา เทวานฤมิตรกุล

### จากวิกิพีเดีย สารานุกรมเสรี

สารานุกรมประเทศไทย
...
ดร. ปริญญา เทวานฤมิตรกุล

ดร. ปริญญา เทวานฤมิตรกุล อาจารย์ประจำภาควิชากฎหมายมหาชน คณะนิติศาสตร์ มหาวิทยาลัยธรรมศาสตร์ จบการศึกษาระดับปริญญาตรีและปริญญาโทจากคณะนิติศาสตร์ มหาวิทยาลัยธรรมศาสตร์ เมื่อปี พ.ศ. 2541 และจบปริญญาเอกจากมหาวิทยาลัย Georg-August Universitt zu Gttingen ประเทศเยอรมนี เมื่อปี พ.ศ. 2542 ปัจจุบันเป็นรองอธิการบดีฝ่ายกิจกรรมนักศึกษา เป็นนักวิชาการทางด้านกฎหมาย โดยมักมีบทบาทวิพากษ์วิจารณ์หรือแสดงความคิดเห็นทางการเมืองในแง่มุมของกฎหมายตามสื่อต่าง ๆ เสมอ ๆ โดยในเหตุการณ์พฤษภาทมิฬ ปี พ.ศ. 2535 ดร. ปริญญา มีบทบาทเป็นเลขาธิการสหพันธ์นิสิตนักศึกษาแห่งประเทศไทย (สนนท.) ในเหตุการณ์ครั้งนั้น

บทความส่วนนี้ต้องการ แหล่งอ้างอิง เพิ่มเติมเพื่อให้มีความน่าเชื่อถือยิ่งขึ้น
คุณสามารถช่วยพัฒนาวิกิพีเดีย โดยเพิ่มแหล่งอ้างอิงที่เหมาำะสม - การอ้างอิงแหล่งที่มา วิธีการเขียน และ นโยบายวิกิพีเดีย

แม้ปริญญาจะมีชื่อเสียงในฐานะนักกฎหมายที่ให้ความเห็นผ่านสื่ออยู่สม่ำเสมอ แต่ความยอมรับที่ชุมชนวิชาการมีต่อเขาดูจะสวนทางกับภาพพจน์ที่ปรากฏทางสื่อสารมวลชนอยู่มาก เพราะแทบไม่ปรากฏว่าปริญญาจะมีผลงานเขียน งานวิจัย ปาฐกถา หรือคำบรรยายที่แสดงถึงความสามารถในทางวิชาการ ผลงานเขียนของเขามีน้อยมาก และส่วนใหญ่เป็นบทความสั้นๆ ในหนังสือพิมพ์รายวัน

สำหรับบทบาทของปริญญาในเหตุการณ์เดือนพฤษภาคม 2535 ก็เป็นเรื่องที่เขาถูกตั้งคำถามอย่างน้อย 2 ประเด็น ประเด็นแรกคือการที่เขา และโคทม อารียา ซึ่งดำรงตำแหน่งเลขาธิการคณะกรรมการรณรงค์เพื่อประชาธิปไตย ประกาศถอนตัวจากการเดินขบวนของประชาชนที่บริเวณรัฐสภาไปสนามหลวงในวันที่ 10 พฤษภาคม และทำแบบเดียวกันอีกครั้งเมื่อประชาชนเดินขบวนจากสนามหลวงไปบริเวณถนนราชดำเนิน ในวันที่ 17 พฤษภาคม จนเปิดโอกาสให้รัฐบาล พล.อ.สุจินดา คราประยูร เอาประเด็นนี้ไปออกอากาศทางกรมประชาสัมพันธว่านักศึกษาและนักวิชาการถอนตัวจากการเดินขบวน เพราะผู้เดินขบวนเป็นผู้ก่อการร้ายและขบวนการล้มล้างศาสนา ซึ่งในที่สุดก็เป็นข้ออ้างในการเคลื่อนกำลังปราบปรามผู้ชุมนุมในวันที่ 18-21 พฤษภาคม

ปริญญาถูกตั้งคำถามประเด็นที่สองในเรื่องที่เขาหายตัวไปอย่างลึกลับในขณะที่เกิดการปะทะกันขึ้นในช่วงเวลานั้น เขาให้สัมภาษณ์ในภายหลังว่าเขาหายไปเพราะเห็นว่าจำเป็นต้องรักษาความปลอดภัยของผู้นำการชุมนุมบางคนเอาไว้ มิฉะนั้นหากประชาชนถูกจับกุมและปราบปรามไปเสียจนหมดสิ้น ก็จะไม่มีใครนำการชุมนุม แต่ข้อเท็จจริงก็คือหลังจากทหารได้ปราบปรามประชาชนบนถนนราชดำเนิน ประชาชนก็พากันกลับมารวมตัวกันไม่ขาดสาย ซ้ำยังขยายการชุมนุมไปยังมหาวิทยาลัยรามคำแหง จนเป็นปัจจัยกดดันให้คณะทหารต้องออกจากตำแหน่งไปในที่สุด หากปริญญากลับไม่เคยอยู่ในที่ชุมนุมในถนนราชดำเนินและมหาวิทยาลัยรามคำแหงแม้แต่ครั้งเดียว ซึ่งขัดแย้งกับเหตุผลที่เขาอ้างว่าเขาหายตัวไปเพื่อกลับมานำการชุมนุมในภายหลัง

ดึงข้อมูลจาก "http://th.wikipedia.org../../../%E0%B8%9B/%E0%B8%A3/%E0%B8%B4/%E0%B8%9B%E0%B8%A3%E0%B8%B4%E0%B8%8D%E0%B8%8D%E0%B8%B2_%E0%B9%80%E0%B8%97%E0%B8%A7%E0%B8%B2%E0%B8%99%E0%B8%A4%E0%B8%A1%E0%B8%B4%E0%B8%95%E0%B8%A3%E0%B8%81%E0%B8%B8%E0%B8%A5.html".

หมวดหมู่: บทความที่ขาดแหล่งอ้างอิง | นักวิชาการชาวไทย | นักกฎหมายชาวไทย | มหาวิทยาลัยธรรมศาสตร์ | อาจารย์มหาวิทยาลัย

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English